आईपीएल के शुरुआती चार सीजन में दुनिया भर से महंगे खिलाड़ी और कोच जुटाने के बाद भी शाहरुख खान की टीम कोलकाता नाइट राइडर्स कुछ खास प्रदर्शन नहीं कर पा रही थी. इसके बाद शाहरुख खान ने खुद आगे बढ़कर गौतम गंभीर को करीब नौ करोड़ की कीमत देकर केकेआर में उन्हें शामिल किया था. गौतम ने भी शाहरुख के दांव की लाज रखते हुए केकेआर को अपनी कप्तानी में दो बार (2012-2014) आईपीएल का ताज दिलाया है. सबसे अच्छी बात यह है कि गौतम गंभीर ने शानदार कप्तानी के दम पर टीम के बाकी खिलाड़ियों से प्रदर्शन कराया. इसके अलावा उन्होंने खुद बल्ले से भी कमाल किया. कई मौके ऐसे आए जब गंभीर ने खुद शानदार पारी खेलकर KKR की जीत सुनिश्चित की.